De tidligste indbyggere i området var folket [[khoisan]], som var [[jægere og samlere]]. De var stort set erstattet af [[bantu]]stammerne under [[bantu-migrationerne]]. Selv om [[Portugal|portugiserne]] nåede området i det [[16. århundrede]], var den første betydelige kontakt [[David Livingstone]]s ankomst langs Malawisøens nordlige kyst i 1859. Efter dette oprettede [[Skotland|skotske]] [[presbyterianisme|presbyterianske]] kirker missionsstationer i Malawi. Et af deres mål var at få afsluttet [[slavehandel]]en til den [[Persiske Bugt]], som fortsatte til slutningen af det [[19. århundrede]]. I 1878 dannede en gruppe handelsmænd, de fleste fra [[Glasgow]], [[African Lakes Company]] for at levere forsyninger og tjenester til missionærerne. Andre missionærer, handelsmænd, jægere og landbrugere fulgte snart efter.
Politik